turjo4nis/wikipedia-bn-dump-20250701 huggingface dataset:
জেনিফার কনেলি

জেনিফার লিন কনেলি  (জন্ম ডিসেম্বর ১২, ১৯৭০ ) একজন আমেরিকান চলচ্চিত্র অভিনেত্রী যিনি একজন শিশু মডেল হিসেবে তার কর্মজীবন শুরু করেন। ১৯৮৪ সালে অপরাধকাহিনী চলচ্চিত্র ওয়ানস আপন এ টাইম ইন আমেরিকা তে প্রথম অভিনয়ের পূর্বে তিনি গণমাধ্যম, পত্রিকা এবং টেলিভিশন বিজ্ঞাপনে হাজির হন। কনেলি মডেলিং এবং অভিনয় অব্যাহত রাখেন, চলচ্চিত্রেও অভিনয় করতে থাকেন। যেমন :১৯৮৫-এ ভৌতিক চলচ্চিত্র ফেনোমেনা (তার প্রথম নেতৃস্থানীয় ভূমিকা), ১৯৮৬-এ লেভিরিন্থ এবং ১৯৯১ সালে ক্যারিয়ার অপারচুনেটিস এবং দ্য রকিটার। তিনি ১৯৯৮ সালে সাইন্স ফিকশন চলচ্চিত্র ডার্ক সিটি এবং ২০০০ সালে রিকুইম ফর এ ড্রিমএ মারিওন সিলভার ভূমিকার জন্য সমালোচকদের ব্যাপক প্রশংসা অর্জন করেন।
২০০২ সালে, কনেলি একটি একাডেমি পুরস্কার, একটি গোল্ডেন গ্লোব অ্যাওয়ার্ড এবং একটি বাফটা অ্যাওয়ার্ড অর্জন করেন রোল হাওয়ার্ডের  ২০০১ সালের বায়োপিক চলচ্চিত্র এ বিউটিফুল মাইন্ড এ অ্যালিসিয়া নাশ ভূমিকার জন্য। তার পরবর্তী কৃতিত্ব হচ্ছে ২০০৩ সালের মার্ভেল সুপারহিরো চলচ্চিত্র হাল্ক এ তিনি ব্রুস ব্যানারের সত্যিকারের ভালবাসা বেটি রস ভূমিকায় অভিনয়, ২০০৫ সালের ভৌতিক চলচ্চিত্র ':ডার্ক ওয়াটার, ২০০৬ সালের চলচ্চিত্র ব্লাড ডায়মন্ড, ২০০৮-এর পূর্ণনির্মিত সাইন্স ফিকশন দ্য ডে দ্য আর্থ স্টোড স্টিল, ২০০৯-এ রোমান্টিক কমেডি হিজ জাস্ট নট দ্যাট ইউ এবং ২০০৯-এ বায়োগ্রাফিক্যাল ড্রামা ক্রিয়েশনস"। ২০০৫ সালে তিনি  মানবাধিকার শিক্ষার জন্য অ্যামনেস্টি ইন্টারন্যাশনালের এ্যাম্বাসেডর হিসেবে মনোনীত হন। তিনি বেলেনসিগা 
ফ্যাশনে এবং রেভলন প্রসাধনীর ও মডেল হন। ২০১২ সালে, তিনি সেইসেইডো কোম্পানির প্রথম বৈশ্বিক মুখ হিসেবে নির্বাচিত হন। টাইম ম্যাগাজিন, ভ্যানিটি ফেয়ার এন্ড এস্কুয়ার এবং সেইসাথে লস এঞ্জেলেস টাইমস পত্রিকা তাদের বিশ্বের সবচেয়ে সুন্দর মহিলাদের  তালিকায় তাকে অন্তর্ভুক্ত করেছে।

চলচ্চিত্র

তথ্যসূত্র

বহিঃসংযোগ

 
 

জীবিত ব্যক্তি
১৯৭০-এ জন্ম
মার্কিন চলচ্চিত্র অভিনেত্রী
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
অস্ট্রেলীয় চলচ্চিত্র অভিনেত্রী
আইরিশ বংশোদ্ভূত মার্কিন ব্যক্তি
বাফটা বিজয়ী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
মার্কিন কণ্ঠাভিনেত্রী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ইয়েল বিশ্ববিদ্যালয়ের প্রাক্তন শিক্ষার্থী
নিউ ইয়র্ক শহরের অভিনেত্রী
মার্কিন ইহুদি অভিনেত্রী
মার্কিন শিশু অভিনেত্রী
আইরিশ বংশোদ্ভূত অভিনেত্রী
নরওয়েজীয় বংশোদ্ভূত মার্কিন ব্যক্তি
মার্কিন শিশু মডেল
মার্কিন টেলিভিশন অভিনেত্রী
অডিওবই পাঠক
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
২১শ শতাব্দীর মার্কিন ইহুদি
রায়হানা বিনতে জায়েদ

রায়হানা বিনত জায়েদ (; ) ছিলেন বনু নাদির গোত্রের একজন ইহুদী নারী যিনি মুসলমানদের নিকট "উম্মুল মুমেনীন" (ইসলামের নবী মুহাম্মাদের স্ত্রী) হিসাবে সম্মানিত।

জীবনী 
রায়হানা মূলত বনু নাদির গোত্রে একজন সদস্য ছিলেন যিনি বনু কুরায়জার আব্দুল হাকেমকে বিয়ে করেছিলেন। বনু কুরায়জা, বনু কুরায়জা অবরোধের পর হযরত মুহাম্মদ সাল্লালাহু আলাইহিস সাল্লামের সৈন্যদের দ্বারা পরাজিত হওয়ার পর হযরত মুহাম্মদ সাল্লালাহু আলাইহিস সাল্লাম তাঁকে বিয়ে করেন।

ইবনে ইসহাকের মতে, হযরত মুহাম্মদ সাল্লালাহু আলাইহিস সাল্লাম তাঁকে যুদ্ধের দাস হিসেবে গ্রহণ করেন এবং বিয়ের প্রস্তাব করেন। তিনি হযরত মুহাম্মদ সাল্লালাহু আলাইহিস সাল্লামকে তার ক্ষমতায় তাকে ছেড়ে দিতে বলতে অস্বীকার করেছিলেন কারণ এটি তাদের উভয়ের পক্ষে সহজ হবে। এরপর হযরত মুহাম্মদ সাল্লালাহু আলাইহিস সাল্লাম তাকে ছেড়ে একপাশে রেখে দেন। তিনি ইসলামের প্রতি বিরূপতা দেখিয়েছিলেন এবং ইহুদি ধর্মের সাথে লেগে ছিলেন। যাইহোক, কিছু সময় পরে তিনি ইসলাম ধর্ম গ্রহণ করার সিদ্ধান্ত নেন। হযরত মুহাম্মদ সাল্লালাহু আলাইহিস সাল্লাম তখন সা'লাবা বিন সা'ইয়া'র স্যান্ডেলের আওয়াজ শুনতে পেলেন, তখন তিনি ভবিষ্যদ্বাণী করলেন যে, সা'লাবা তাকে রায়নার ধর্মান্তরণের কথা জানাতে আসছেন।

ইবনে সা'দ ওয়াকিদিকে লিখেছেন এবং উদ্ধৃত করেছেন যে তাকে তাকে দাস থেকে মুক্ত করে দেওয়া হয়েছিল কিন্তু পরে হযরত মুহাম্মদ সাল্লালাহু আলাইহিস সাল্লাম তাকে বিয়ে করেছিলেন। আল-হালাবির মতে, হযরত মুহাম্মদ সাল্লালাহু আলাইহিস সাল্লাম তার জন্য বিয়ে করেন এবং মহর প্রদান করেন। হযরত মুহাম্মদ ইবনে আল-হাসামের মদিনার ইতিহাস থেকে বিয়ের পর হযরত মুহাম্মদ সাল্লালাহু আলাইহিস সাল্লাম রায়নাকে যে বাড়িটি দিয়েছিলেন তার একটি বিবরণ ইবনে হাজার উদ্ধৃত করেছেন।

মারিয়া আল-কিবতিয়া'র মতো তিনিও আনুষ্ঠানিকভাবে তার স্ত্রী হয়েছেন কিনা তা নিয়ে কিছু বিতর্ক রয়েছে।

অন্য একটি সংস্করণে হাফিজ ইবনে মিন্ডা লিখেছেন যে হযরত মুহাম্মদ সাল্লালাহু আলাইহিস সাল্লাম রায়নাকে মুক্ত করেছেন এবং তিনি তার নিজের লোকদের সাথে বসবাস করতে ফিরে গেছেন। এই সংস্করণটি ঊনবিংশ শতাব্দীর মুসলিম পণ্ডিত শিবলি নোমানি দ্বারা সবচেয়ে সম্ভাব্য হিসাবেও সমর্থিত।

তবে মুসলমানদের মধ্যে সবচেয়ে গ্রহণযোগ্য অবস্থান হচ্ছে নবী মুক্ত করে দিয়ে তাকে বিয়ে করেছেন।

হযরত মুহাম্মাদ সাল্লালাহু আলাইহিস সাল্লাম হজ্বের ১১ দিন পর ৬৩১ সালে রায়না অল্প বয়সে মারা যান এবং জান্নাত আল-বাকি কবরস্থানে তাকে সমাধিস্থ করা হয়।

আরও দেখুন 
 অনারব সাহাবাদের তালিকা;
 সাহাবাদের সম্পর্কে সুন্নি দৃষ্টিভঙ্গি।

তথ্যসূত্র

বহিঃসংযোগ 

ইসলাম
সুফিবাদ
মুহাম্মাদের স্ত্রী
মুহাম্মাদের পরিবার
নারী সাহাবা
ইসলামি ব্যক্তিত্ব
নারী ব্যক্তিত্ব
অনারব সাহাবা
জান্নাতুল বাকিতে সমাধিস্থ
৭ম শতাব্দীর নারী
ইহুদিধর্ম থেকে ইসলামে ধর্মান্তরিত
পাঁচলাইশ ওয়ার্ড

পাঁচলাইশ বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

আয়তন 
পাঁচলাইশ ওয়ার্ডের আয়তন ৬.৪৩ বর্গ কিলোমিটার।

জনসংখ্যার উপাত্ত 
২০১১ সালের আদমশুমারি অনুযায়ী পাঁচলাইশ ওয়ার্ডের মোট জনসংখ্যা ৬৮,৭৯৪ জন। এর মধ্যে পুরুষ ৩৪,৭৫১ জন এবং মহিলা ৩৪,০৪৩ জন। মোট পরিবার ১৪,২৫১টি।

অবস্থান ও সীমানা 
চট্টগ্রাম সিটি কর্পোরেশনের উত্তরাংশে পাঁচলাইশ ওয়ার্ডের অবস্থান। এর উত্তরে ২নং জালালাবাদ ওয়ার্ড, পশ্চিমে ২নং জালালাবাদ ওয়ার্ড ও ৭নং পশ্চিম ষোলশহর ওয়ার্ড, দক্ষিণে ৭নং পশ্চিম ষোলশহর ওয়ার্ড এবং পূর্বে ৪নং চান্দগাঁও ওয়ার্ড ও হাটহাজারী উপজেলার শিকারপুর ইউনিয়ন অবস্থিত।

প্রশাসনিক কাঠামো 
পাঁচলাইশ ওয়ার্ড চট্টগ্রাম সিটি কর্পোরেশনের আওতাধীন ৩নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের বায়েজিদ বোস্তামী থানার আওতাধীন এবং ২৮৫নং চট্টগ্রাম-৮ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
 পশ্চিম শহীদ নগর
 পাঠানপুর
 ফকিরাবাদ
 ওয়াজেদিয়া
 জাঙ্গালপাড়া
 হাজিপাড়া
 আতুরার ডিপো
 অক্সিজেন

শিক্ষা ব্যবস্থা 
২০১১ সালের আদমশুমারি অনুযায়ী পাঁচলাইশ ওয়ার্ডের সাক্ষরতার হার ৬৪.৩%। এ ওয়ার্ডে ২টি কলেজ, ২টি মাদ্রাসা, ৫টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 আশেকানে আউলিয়া ডিগ্রী কলেজ
 পাঁচলাইশ এস এম নাছির উদ্দীন সিটি কর্পোরেশন মহিলা কলেজ

মাদ্রাসা
 ওয়াজেদিয়া কামিল মাদ্রাসা
 আশেকানে আউলিয়া ফাজিল মাদ্রাসা

মাধ্যমিক বিদ্যালয়
 আশেকানে আউলিয়া উচ্চ বিদ্যালয়
 ওয়াজেদিয়া বহুমুখী উচ্চ বিদ্যালয়
 পাঁচলাইশ উচ্চ বিদ্যালয়
 পাঁচলাইশ সিটি কর্পোরেশন বালিকা উচ্চ বিদ্যালয়
 হাজী চাঁন মিয়া সওদাগর উচ্চ বিদ্যালয়

প্রাথমিক বিদ্যালয়
 আমির আলী ইসমাঈল ইয়াছিন সরকারি প্রাথমিক বিদ্যালয়
 এয়ার আলী হাট সরকারি প্রাথমিক বিদ্যালয়
 ওয়াজেদিয়া সরকারি প্রাথমিক বিদ্যালয়
 চলিতাতলী সরকারি প্রাথমিক বিদ্যালয়
 তৈয়বিয়া রেজিস্টার্ড বেসরকারি প্রাথমিক বিদ্যালয়
 পশ্চিম শহীদনগর মীর আহমদ রেজিস্টার্ড বেসরকারি প্রাথমিক বিদ্যালয়
 পাঁচলাইশ আদর্শ রেজিস্টার্ড বেসরকারি প্রাথমিক বিদ্যালয়
 শহীদপাড়া সরকারি প্রাথমিক বিদ্যালয়
 শাহ হাবিবুল্লাহ সরকারি প্রাথমিক বিদ্যালয়
 হাজীপাড়া সরকারি প্রাথমিক বিদ্যালয়

অর্থনীতি

ব্যাংক 
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩নং পাঁচলাইশ ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

কাউন্সিলর

আরও দেখুন 
 বায়েজিদ বোস্তামী থানা
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম সিটি কর্পোরেশনের ওয়ার্ড
ফুল মোহাম্মদ

ওস্তাদ ফুল মোহাম্মদ (১৯২১ - ২০ জানুয়ারি, ২০০০) ছিলেন একজন বাংলাদেশী শাস্ত্রীয় ও নজরুল সঙ্গীতশিল্পী। সঙ্গীতে অবদানের জন্য তিনি ১৯৮২ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকে ভূষিত হন।

প্রাথমিক জীবন
ফুল মোহাম্মদ ১৯২১ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান পশ্চিমবঙ্গ, ভারত) মুর্শিদাবাদ জেলায় জন্মগ্রহণ করেন। তাঁর পিতামহ শেখ কালু মিয়া ছিলেন গজলশিল্পী। তাঁর পিতা গোলাম রসুল লঘুও সঙ্গীত ব্যক্তিত্ব ছিলেন। তাঁর মায়ের নাম মায়মুনা খাতুন। তিন বছর বয়সে পিতার কাছে তাঁর সঙ্গীতের হাতেখড়ি হয়। তাঁর পিতা সিদ্ধান্ত নেন তাঁকে রাগ সঙ্গীত শিখাবেন। এরপর পিতার বন্ধু মেঘবাবুর কাছে পাঠানো হয় এবং তার অধীনে দুই বছর তালিম নেন। মেঘবাবু তাঁকে ওস্তাদ কাদের বক্সের কাছে পাঠান। পাঁচ বছর তালিম নেওয়ার পর কাদের বক্স অসুস্থ হয়ে পড়লে তিনি সেতার পণ্ডিত রামগোবিন্দ পাঠকের কাছে তালিম নেওয়া শুরু করেন।

সঙ্গীত জীবন
১৯৩০ এর দশকের মাঝামাঝি সময়ে তিনি অল ইন্ডিয়া রেডিওতে অডিশন দেন এবং উত্তীর্ণ হন। কলকাতায় অডিশনের পর তাঁর চাচা তাঁকে মেগাফোন কোম্পানির সংগীত প্রশিক্ষক ভীষ্মদেব চট্টোপাধ্যায়ের কাছে নিয়ে যান। তিনি তাঁর গানে মুগ্ধ হয়ে তাঁকে তার নিকট গানের তালিম নেওয়ার পরামর্শ দেন। ১৯৩৮ সালে তিনি সেন্ট গ্রেগরি স্কুল থেকে এন্ট্রান্স পাস করে ভর্তি হন কলকাতার সেন্ট জেভিয়ার্স কলেজে। এ সময়ে তিনি অল বেঙ্গল সঙ্গীত প্রতিযোগিতায় ছয়টি বিভাগে অংশগ্রহণ করে চারটি বিভাগে প্রথম ও দুটি বিভাগে দ্বিতীয় স্থান লাভ করেন।

পরে ১৯৩৯ সালে কলকাতা বিশ্ববিদ্যালয়ে কলেজ সঙ্গীত প্রতিযোগিতায় রাগসংগীত বিভাগে প্রথম ও গজল বিভাগে দ্বিতীয় স্থান লাভ করেন। এই প্রতিযোগিতায় বিচারক ছিলেন কবি কাজী নজরুল ইসলাম। সেখান থেকে ফুল মোহাম্মদের পরিচয় হয় কাজী নজরুলের সাথে। নজরুল তাঁকে দিয়ে "ইয়া মোহাম্মদ বেহেশত হতে" ও "আঁধার মনের মিনারে মোর" গান দুটি রেকর্ড করান। গান দুটি প্রকাশ করে মেগাফোন রেকর্ড কোম্পানী। এরপর ওস্তাদ মেহেদী হাসান তাঁকে নিজের ছেলে হিসেবে গ্রহণ করেন এবং মোহাম্মাদ তাঁর অধীনে চার বছর তালিম নেন। ১৯৪০ সালে তিনি নিখিল বঙ্গ মুসলিম সাহিত্য সম্মেলনে উদ্বোধনী সঙ্গীত পরিবেশন করে প্রশংসিত হন।

কর্মজীবন
দেশ বিভাগের পূর্বে তিনি সিভিল সাপ্লাই ডিপার্টমেন্টে চাকরিতে যোগ দেন। এই সময়ে তিনি জরিনা বেগমের সাথে বিবাহ বন্ধনে আবদ্ধ হন। দেশ বিভাগের পরে তিনি ঢাকায় চলে আসেন এবং অর্থ মন্ত্রণালয়ে যোগদান করেন। পাশাপাশি ঢাকা বেতারেও যোগ দেন। তিনি বেতার ও টেলিভিশনে উচ্চাঙ্গ সঙ্গীত ও নজরুল সঙ্গীতের পরিচালক হিসেবে বেশ কিছুদিন কর্মরত ছিলেন। ১৯৬৫ সাল থেকে মৃত্যুর পূর্ব পর্যন্ত ছায়ানটে রাগ সঙ্গীত বিষয়ে শিক্ষক হিসেবে কর্মরত ছিলেন।

১৯৬৭ সালে নজরুল একাডেমি প্রতিষ্ঠিত হলে তিনি সেখানে উপাধ্যক্ষের দায়িত্ব পালন করেন। শিল্পকলা একাডেমির প্রশিক্ষক পদেও কর্মরত ছিলেন কিছুদিন। ১৯৭২ সালে অগ্নিবীণা সঙ্গীত নিকেতনের অধ্যক্ষ হিসেবে দায়িত্ব গ্রহণ করেন। ১৯৮০ সালে ফিনান্সিয়াল অ্যাডভাইজর পদে কর্মরত থাকা অবস্থায় সরকারি চাকরি থেকে অবসর নেন। ১৯৮৯ সালে আলতাফ মাহমুদ সঙ্গীত বিদ্যালয় ও ১৯৯৪ সালে নজরুল একাডেমির অধ্যক্ষ পদ লাভ করেন।

মৃত্যু
ফুল মোহাম্মদ দীর্ঘদিন ক্যান্সারে ভুগার পর ২০০০ সালের ২০ জানুয়ারি মৃত্যুবরণ করেন।

সম্মাননা
সঙ্গীতে অবদানের জন্য ওস্তাদ ফুল মোহাম্মদকে বাংলাদেশ সরকার ১৯৮২ সালে একুশে পদকে ভূষিত করে।

তথ্যসূত্র

বহিঃসংযোগ 

১৯২১-এ জন্ম
২০০০-এ মৃত্যু
বাংলাদেশী পুরুষ সঙ্গীতজ্ঞ
২০শ শতাব্দীর বাংলাদেশী গায়ক
শিল্পকলায় একুশে পদক বিজয়ী
বাঙালি মুসলিম
চান্দগাঁও ওয়ার্ড

চান্দগাঁও বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।যেখানে রয়েছে ফারুকী পরিবার।

আয়তন 
চান্দগাঁও ওয়ার্ডের আয়তন ১০.৭০ বর্গ কিলোমিটার।

জনসংখ্যার উপাত্ত ও ফারুকী পরিবার। 
২০১১ সালের আদমশুমারি অনুযায়ী চান্দগাঁও ওয়ার্ডের মোট জনসংখ্যা ১,০৭,৮০৭ জন। এর মধ্যে পুরুষ ৫৫,১৫০ জন এবং মহিলা ৫২,৬৫৭ জন। মোট পরিবার ২৩,৩৩৩টি। একটি রয়েছে ফারুকী পরিবার ।

ফারুকী পরিবার চান্দগাঁও এর একটি পরিবার।

অবস্থান ও সীমানা 
চট্টগ্রাম সিটি কর্পোরেশনের উত্তর-পূর্বাংশে চান্দগাঁও ওয়ার্ডের অবস্থান। এর পশ্চিমে ৩নং পাঁচলাইশ ওয়ার্ড ও ৭নং পশ্চিম ষোলশহর ওয়ার্ড, দক্ষিণে ৬নং পূর্ব ষোলশহর ওয়ার্ড, পূর্বে ৫নং মোহরা ওয়ার্ড ও হাটহাজারী উপজেলার বুড়িশ্চর ইউনিয়ন
এবং উত্তরে হাটহাজারী উপজেলার শিকারপুর ইউনিয়ন অবস্থিত।

প্রশাসনিক কাঠামো 

চান্দগাঁও ওয়ার্ড চট্টগ্রাম সিটি কর্পোরেশনের আওতাধীন ৪নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের চান্দগাঁও থানার আওতাধীন এবং ২৮৫নং চট্টগ্রাম-৮ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাগুলো হল:
 কালুরঘাট
 পুরাতন চান্দগাঁও 
 খতিব বাড়ি
 চান্দগাঁও আবাসিক এলাকা
 শমশেরপাড়া 
 ফরিদারপাড়া
 মৌলভী পুকুরপাড়
 পাঠানিয়াগোদা
 রমজান আলি সেরেস্তাদার বাড়ি
 সানোয়ারা আবাসিক এলাকা
 বহদ্দারহাট।

শিক্ষা ব্যবস্থা 
২০১১ সালের আদমশুমারি অনুযায়ী চান্দগাঁও ওয়ার্ডের সাক্ষরতার হার ৭২%। এ ওয়ার্ডে ২টি কলেজ, ৩টি মাদ্রাসা, ১টি স্কুল এন্ড কলেজ, ৪টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।

অর্থনীতি

ব্যাংক 
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৪নং চান্দগাঁও ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

দর্শনীয় স্থান 
চান্দগাঁও ওয়ার্ডের দর্শনীয় স্থানগুলোর মধ্যে রয়েছে:
 কালুরঘাট বেতার কেন্দ্র
 স্বাধীনতা কমপ্লেক্স

কাউন্সিলর আগামীতে জামায়াত থেকে অংশগ্রহণ কারী পার্থী নির্বাচিত বা কাউন্সিলর হবে ইনশাআল্লাহ।

আরও দেখুন 
 চান্দগাঁও থানা
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম সিটি কর্পোরেশনের ওয়ার্ড
মোহরা ওয়ার্ড

মোহরা বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

আয়তন 
মোহরা ওয়ার্ডের আয়তন ১০.২৯ বর্গ কিলোমিটার।

জনসংখ্যার উপাত্ত 
২০১১ সালের আদমশুমারি অনুযায়ী মোহরা ওয়ার্ডের মোট জনসংখ্যা ৮৬,৪৯১ জন। এর মধ্যে পুরুষ ৪৪,৬২৭ জন এবং মহিলা ৪১,৮৬৪ জন। মোট পরিবার ১৭,৯০১টি।

অবস্থান ও সীমানা 
চট্টগ্রাম সিটি কর্পোরেশনের সর্ব-পূর্বে মোহরা ওয়ার্ডের অবস্থান। এর দক্ষিণে ১৮নং পূর্ব বাকলিয়া ওয়ার্ড; পশ্চিমে ৪নং চান্দগাঁও ওয়ার্ড ও হাটহাজারী উপজেলার বুড়িশ্চর ইউনিয়ন; উত্তরে হাটহাজারী উপজেলার বুড়িশ্চর ইউনিয়ন, হালদা নদী ও রাউজান উপজেলার উরকিরচর ইউনিয়ন এবং পূর্বে হালদা নদী, রাউজান উপজেলার নোয়াপাড়া ইউনিয়ন, কর্ণফুলী নদী, বোয়ালখালী উপজেলার কধুরখীল ইউনিয়ন ও পশ্চিম গোমদণ্ডী ইউনিয়ন অবস্থিত।

প্রশাসনিক কাঠামো 
মোহরা ওয়ার্ড চট্টগ্রাম সিটি কর্পোরেশনের আওতাধীন ৫নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের চান্দগাঁও থানার আওতাধীন এবং ২৮৫নং চট্টগ্রাম-৮ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাগুলো হল:
 মোহরা
 সেন্ট্রাল মোহরা
 হামিদচর
 পাঠানপাড়া
 সরলিয়া পাড়া
 উত্তর মোহরা
 পশ্চিম মোহরা
 চৌধুরী বিল
 চর রাঙ্গামাটিয়া

শিক্ষা ব্যবস্থা 
২০১১ সালের আদমশুমারি অনুযায়ী মোহরা ওয়ার্ডের সাক্ষরতার হার ৬৫.৬%। এ ওয়ার্ডে ১টি কলেজ, ২টি মাদ্রাসা, ৫টি মাধ্যমিক বিদ্যালয় ও ১১টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 ছাফা মোতালেব কলেজ

মাদ্রাসা
 ওয়াইছিয়া দারুচ্ছুন্নাহ দাখিল মাদ্রাসা
 ছাফা মোতালেব আমিন ইসলাম সুন্নিয়া দাখিল মাদ্রাসা

মাধ্যমিক বিদ্যালয়
 আলহাজ্ব আনোয়ারা বেগম বালিকা উচ্চ বিদ্যালয়
 এ এল খান উচ্চ বিদ্যালয়
 মির্জা আহমেদ ইস্পাহানী স্মৃতি বিদ্যালয়
 মোহরা সায়রা খাতুন কাদেরিয়া বালিকা উচ্চ বিদ্যালয়
 সি জে এম উচ্চ বিদ্যালয়

প্রাথমিক বিদ্যালয়
 উত্তর মোহরা সরকারি প্রাথমিক বিদ্যালয়
 চর রাঙ্গামাটিয়া সরকারি প্রাথমিক বিদ্যালয়
 চৌধুরী বিল সরকারি প্রাথমিক বিদ্যালয়
 পশ্চিম মোহরা সরকারি প্রাথমিক বিদ্যালয়
 পাঠানপাড়া সরকারি প্রাথমিক বিদ্যালয়
 মোহরা আহমদিয়া সরকারি প্রাথমিক বিদ্যালয়
 মোহরা জামেউল উলুম সরকারি প্রাথমিক বিদ্যালয়
 মোহরা রাজাখান সরকারি প্রাথমিক বিদ্যালয়
 সরলিয়া পাড়া সরকারি প্রাথমিক বিদ্যালয়
 সেন্ট্রাল মোহরা সরকারি প্রাথমিক বিদ্যালয়
 হামিদচর সরকারি প্রাথমিক বিদ্যালয়

অর্থনীতি

ব্যাংক 
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৫নং মোহরা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

দর্শনীয় স্থান 
মোহরা ওয়ার্ডের দর্শনীয় স্থানগুলোর মধ্যে রয়েছে:
 কালুরঘাট সেতু
 হালদা নদীর মোহনা
 মোহরা পানি শোধনাগার
 বিসিক শিল্প এলাকা
 ইস্পাহানী জামে মসজিদ (মৌলভীবাজার)
 পুরাতন কালুরঘাট স্বর্ণ মন্দির

উল্লেখযোগ্য ব্যক্তি 
 আবুল কাসেম খান –– রাজনীতিবিদ, আইন শাস্ত্রজ্ঞ, ব্যবসায়ী এবং শিল্পপতি।

কাউন্সিলর

আরও দেখুন 
 চান্দগাঁও থানা
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম সিটি কর্পোরেশনের ওয়ার্ড
পূর্ব ষোলশহর ওয়ার্ড

পূর্ব ষোলশহর বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

আয়তন 
পূর্ব ষোলশহর ওয়ার্ডের আয়তন ২.৪১ বর্গ কিলোমিটার।

জনসংখ্যার উপাত্ত 
২০১১ সালের আদমশুমারি অনুযায়ী পূর্ব ষোলশহর ওয়ার্ডের মোট জনসংখ্যা ৬২,১১৩ জন। এর মধ্যে পুরুষ ৩২,২৭৭ জন এবং মহিলা ২৯,৮৩৬ জন। মোট পরিবার ১৩,৭১৫টি।

অবস্থান ও সীমানা 
চট্টগ্রাম সিটি কর্পোরেশনের পূর্বাংশে পূর্ব ষোলশহর ওয়ার্ডের অবস্থান। এর পশ্চিমে ৮নং শুলকবহর ওয়ার্ড ও ১৬নং চকবাজার ওয়ার্ড, দক্ষিণে ১৭নং পশ্চিম বাকলিয়া ওয়ার্ড, পূর্বে ১৮নং পূর্ব বাকলিয়া ওয়ার্ড
এবং উত্তরে ৪নং চান্দগাঁও ওয়ার্ড অবস্থিত।

প্রশাসনিক কাঠামো 
পূর্ব ষোলশহর ওয়ার্ড চট্টগ্রাম সিটি কর্পোরেশনের আওতাধীন ৬নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের চান্দগাঁও থানার আওতাধীন এবং ২৮৫নং চট্টগ্রাম-৮ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
 পূর্ব ষোলশহর
 বহদ্দারহাট
 রাহাত্তারপুল
 বলিরহাট

শিক্ষা ব্যবস্থা 
২০১১ সালের আদমশুমারি অনুযায়ী পূর্ব ষোলশহর ওয়ার্ডের সাক্ষরতার হার ৬৭.৮%। এ ওয়ার্ডে ৩টি মাদ্রাসা, ৩টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
বিশ্ববিদ্যালয়

ইউনিভার্সিটি অফ ক্রিয়েটিভ টেকনোলজি, চট্টগ্রাম

মাদ্রাসা
 আল জামিয়াতুল মাদানিয়া চট্টগ্রাম
 শাহ মজিদিয়া ইসলামিয়া আলিম মাদ্রাসা
 ওয়াছিয়া আহমদিয়া সুন্নিয়া দাখিল মাদ্রাসা
 মজিদিয়া ইসলামিয়া আলিম মাদ্রাসা

মাধ্যমিক বিদ্যালয়
 আবদুল হামিদ সওদাগর উচ্চ বিদ্যালয়
 আলহাজ্ব তাজুল ইসলাম উচ্চ বিদ্যালয়
 মুহাম্মদ কামাল উদ্দীন উচ্চ বিদ্যালয়
 বাকলিয়া উচ্চ বিদ্যালয়

প্রাথমিক বিদ্যালয়
 এখলাছুর রহমান সরকারি প্রাথমিক বিদ্যালয়
 পূর্ব বাকলিয়া সরকারি প্রাথমিক বিদ্যালয়
 পূর্ব ষোলশহর সরকারি প্রাথমিক বিদ্যালয়
 হাছান সরকারি প্রাথমিক বিদ্যালয়
 হাজী তাজুল ইসলাম সরকারি প্রাথমিক বিদ্যালয়

অর্থনীতি

ব্যাংক 
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৬নং পূর্ব ষোলশহর ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

কাউন্সিলর

আরও দেখুন 
 চান্দগাঁও থানা
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম সিটি কর্পোরেশনের ওয়ার্ড
সুলতান আহমেদ (বীর বিক্রম)

সুলতান আহমেদ (জন্ম: অজানা - মৃত্যু: ১৯৭৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
সুলতান আহমেদের জন্ম চট্টগ্রাম জেলার  হাটহাজারী উপজেলার ১ নম্বর দক্ষিণ পাহাড়তলী ওয়ার্ডের ফতেয়াবাদ গ্রামে। তার বাবার নাম মোখলেসুর রহমান সরকার এবং মায়ের নাম আজব খাতুন। তার স্ত্রীর নাম জরিনা খাতুন। তার তিন ছেলে ও এক মেয়ে।

কর্মজীবন 
ইপিআরে চাকরি করতেন সুলতান আহমেদ। ঢাকার পিলখানা সদর দপ্তরে কর্মরত ছিলেন। ২৫ মার্চ রাতে পাকিস্তান সেনাবাহিনীর ২২ বালুচ রেজিমেন্ট তাদের আক্রমণ করে। ঘুমন্ত অবস্থায় ইপিআরের অনেক সদস্য শহীদ হন। অনেকে আটক হন। সুলতান আহমেদসহ কয়েকজন বেঁচে যান। তারা পিলখানা থেকে বেরিয়ে বুড়িগঙ্গা নদী পার হয়ে নিরাপদ স্থানে সমবেত হন। এরপর নরসিংদীর পাঁচদোনায় যান। সেখানে অবস্থানকালে মতিউর রহমানের নেতৃত্বাধীন প্রতিরোধ যোদ্ধাদের সঙ্গে যোগ দেন। পরে ৩ নম্বর সেক্টর ও নিয়মিত মুক্তিবাহিনীর এস ফোর্সের অধীনে যুদ্ধ করেন। মাধবপুর, আখাউড়া, আশুগঞ্জসহ আরও কয়েকটি যুদ্ধে সুলতান আহমেদ নৈপুণ্য ও বীরত্ব প্রদর্শন করেন।

মুক্তিযুদ্ধে ভূমিকা 
১৯৭১ সালের ২৮ মার্চ কে এম সফিউল্লাহ (বীর উত্তম) বিদ্রোহ করে জয়দেবপুর থেকে ময়মনসিংহে পৌঁছে সিদ্ধান্ত নেন  ঢাকায় আক্রমণের। এই আক্রমণ পরিকল্পনার অংশ হিসেবে মতিউর রহমানের নেতৃত্বে ময়মনসিংহের ২ নম্বর ইপিআর উইংয়ের দুই কোম্পানি সেনা নরসিংদীর পাঁচদোনায় প্রতিরক্ষা অবস্থান নেন। সুলতান আহমেদ তার দল নিয়ে সেখানে ১ এপ্রিল যোগ দেন। তারা অবস্থান নেন পাঁচদোনার চার মাইল পশ্চিমে শীতলক্ষ্যা নদীর পূর্বপারে ডাঙ্গা নামের স্থানে। পরদিন পাকিস্তান সেনাবাহিনীর একটি দল ঢাকা থেকে নরসিংদী যাচ্ছিল। সুলতান আহমেদ তার ক্ষুদ্র দল নিয়ে দুঃসাহসিকতার সঙ্গে পাকিস্তান সেনাবাহিনীর ওপর আক্রমণ করেন। এতে পাকিস্তান সেনাবাহিনীর ব্যাপক ক্ষয়ক্ষতি হয়। পরে তারা পাকিস্তান সেনাবাহিনীর ওই দলকে চারদিক থেকে ঘেরাও করে ফেলেন। ফলে, পাকিস্তানিরা পশ্চাদপসরণ করতে পারছিল না। এরপর পাকিস্তানিদের নতুন দল এসে ব্যাপক আর্টিলারি গোলাবর্ষণ করতে থাকে। কিন্তু মুক্তিযোদ্ধারা পাকিস্তানিদের ঘেরাও করে রাখেন। যুদ্ধ অব্যাহত থাকে। পরদিন পাকিস্তানি বিমান আকাশ থেকে গোলাবর্ষণ করে। মুক্তিযোদ্ধারা মাটি কামড়ে কয়েক দিন তাদের অবস্থান ধরে রাখেন। ১১ এপ্রিল পাকিস্তান সেনাবাহিনীর নতুন দল বিমানবাহিনীর সহায়তা নিয়ে মুক্তিযোদ্ধাদের ওপর আক্রমণ করে। কয়েক দিনের যুদ্ধে মুক্তিযোদ্ধাদের গোলাবারুদ কমে এসেছিল। কয়েকটি প্রতিরক্ষা অবস্থান একদম গুলিশূন্য হয়ে পড়ে। এ অবস্থায় তারা পশ্চাদপসরণ করে মাধবপুরে সমবেত হন।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
জন্মের সাল অজানা
১৯৭৯-এ মৃত্যু
পায়িতাহত: আব্দুলহামিদ

পায়িতাহত: আব্দুলহামিদ (বাংলা: রাজধানী বা মহান আব্দুলহামিদ) হল একটি তুর্কি কাল্পনিক এবং ঐতিহাসিক সংশোধনবাদী নাটক সিরিজ যা চৌত্রিশতম উসমানীয় সুলতান আব্দুল হামিদের শাসনামলের ঐতিহাসিক ঘটনাকে চিত্রিত করেছে। সিরিজটি একটি গণতন্ত্রবিরোধী, ইহুদি-বিরোধী এবং ষড়যন্ত্রমূলক বিশ্বদর্শনকে প্রচার করে, এই মত প্রকাশ করে যে শোতে দেখানো হয়েছে যে "একটি মুক্ত প্রেস, ধর্মনিরপেক্ষতা এবং গণতন্ত্র বিদেশী শক্তি, ধর্মীয় সংখ্যালঘু এবং ধর্মহীন উদারপন্থীদের কাজ, এবং শেষ পর্যন্ত জাতীয় পরিচয়, সম্মান, এবং ক্ষুণ্ণ করে। সমস্ত সিরিজের ভিলেনের মধ্যে, কেউ ইহুদিদের চেয়ে ভয়ঙ্কর নয়।"

শো-এর বার্তাটি পশ্চিমাবাদের বিরুদ্ধেও মন্তব্য করে, কারণ এই প্রোডাকশনটি ক্যাথলিক চার্চ, ফ্রিম্যাসনরি, গ্রেট ব্রিটেনের পাশাপাশি অন্যান্য পশ্চিমা শক্তি এবং তরুণ তুর্কিদের দ্বারা "ইহুদি ষড়যন্ত্র"কে মিশ্রিত করে। "একটি গুরুত্বপূর্ণ পরিকল্পনা"। ভ্যাটিকানের রাষ্ট্রদূতের নাম "হিরাম", ফ্রিম্যাসনরির সাথে যুক্ত একটি নাম।

তথ্যসূত্র

বহিঃসংযোগ
 Payitaht: Abdülhamid  - 

উসমানীয় সাম্রাজ্য সম্পর্কে টেলিভিশন ধারাবাহিক
তুর্কি নাট্য টেলিভিশন ধারাবাহিক
তুর্কি ভাষার টেলিভিশন অনুষ্ঠান
ইসলাম সম্পর্কিত টেলিভিশন ধারাবাহিক
পশ্চিম ষোলশহর ওয়ার্ড

পশ্চিম ষোলশহর বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

আয়তন 
পশ্চিম ষোলশহর ওয়ার্ডের আয়তন ৩.১৬ বর্গ কিলোমিটার।

জনসংখ্যার উপাত্ত 
২০১১ সালের আদমশুমারি অনুযায়ী পশ্চিম ষোলশহর ওয়ার্ডের মোট জনসংখ্যা ১,২৫,৫১৭ জন। এর মধ্যে পুরুষ ৬৪,৮৩২ জন এবং মহিলা ৬০,৬৮৫ জন। মোট পরিবার ২৪,৯৯৭টি।

অবস্থান ও সীমানা 
চট্টগ্রাম সিটি কর্পোরেশনের মধ্যাংশে পশ্চিম ষোলশহর ওয়ার্ডের অবস্থান। এর পশ্চিমে ২নং জালালাবাদ ওয়ার্ড ও ৮নং শুলকবহর ওয়ার্ড, দক্ষিণে ৮নং শুলকবহর ওয়ার্ড, পূর্বে ৪নং চান্দগাঁও ওয়ার্ড ও ৩নং পাঁচলাইশ ওয়ার্ড এবং উত্তরে ৩নং পাঁচলাইশ ওয়ার্ড অবস্থিত।

প্রশাসনিক কাঠামো 
পশ্চিম ষোলশহর ওয়ার্ড চট্টগ্রাম সিটি কর্পোরেশনের আওতাধীন ৭নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের পাঁচলাইশ থানার আওতাধীন এবং ২৮৫নং চট্টগ্রাম-৮ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
 নাসিরাবাদ
 ষোলশহর
 মোহাম্মদপুর
 নাজিরপাড়া
 হামজারবাগ
 জঙ্গলপাড়া
 আলীনগর

শিক্ষা ব্যবস্থা 
২০১১ সালের আদমশুমারি অনুযায়ী পশ্চিম ষোলশহর ওয়ার্ডের সাক্ষরতার হার ৬৬.৪%। এ ওয়ার্ডে ২টি মাদ্রাসা, ৩টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
কারিগরী শিক্ষা প্রতিষ্ঠান
 চট্টগ্রাম টেক্সটাইল ইন্সটিটিউট 
মাদ্রাসা
 জামেয়া আহমদিয়া সুন্নিয়া আলিয়া কামিল মাদ্রাসা
 জামেয়া আহমদিয়া সুন্নিয়া মহিলা মাদ্রাসা

মাধ্যমিক বিদ্যালয়  
হামজারবাগ পাবলিক স্কুল এন্ড কলেজ 
 লাইমলাইট গ্রামার স্কুল
 ইউনিভার্সাল স্কুল এন্ড কলেজ
 রহমানিয়া উচ্চ বিদ্যালয়
 ষোলশহর পাবলিক স্কুল

প্রাথমিক বিদ্যালয়
 আলহাজ্ব এম নাজের রেজিস্টার্ড বেসরকারি প্রাথমিক বিদ্যালয়
 নাজিরপাড়া সরকারি প্রাথমিক বিদ্যালয়
 মোহাম্মদিয়া সরকারি প্রাথমিক বিদ্যালয়
 মোহাম্মদ নগর রেজিস্টার্ড বেসরকারি প্রাথমিক বিদ্যালয়
 হামজারবাগ সরকারি প্রাথমিক বিদ্যালয়

অর্থনীতি

ব্যাংক 
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৭নং পশ্চিম ষোলশহর ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

উল্লেখযোগ্য ব্যক্তি 
 সৈয়দ ওয়ালিউল্লাহ –– কথা সাহিত্যিক।
 সৈয়দ হামজা খাঁ –– ইসলাম ধর্ম প্রচারক।

কাউন্সিলর

আরও দেখুন 
 পাঁচলাইশ মডেল থানা
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম সিটি কর্পোরেশনের ওয়ার্ড